Market Timing – บล.กสิกรไทย
Support : 1245, 1230 Resistance : 1265, 1280 SET เคลื่อ …
15 เม.ย. 2563

Support : 1245, 1230
Resistance : 1265, 1280
SET เคลื่อนไหวอยู่ระหว่าง 1242-1261 ขณะที่ ปิดตลาดช่วงเช้าอยู่ที่ระดับ 1257.39 จุด เพิ่มขึ้น 1.04 จุด หรือ +0.08% ด้วยมูลค่าซื้อขายรวม 3.55 หมื่นล้านบาท
เช้านี้ SET ยังคงแกว่งตัวในกรอบเดิมไม่ต่างจากวันก่อนหน้า อย่างไรก็ตาม ด้านสัญญาณของ RSI แกว่งตัวในโซนสูง อีกทั้งยังเกิด divergence เชิงลบขึ้นในเขตซื้อมาก เสี่ยงที่จะเผชิญแรงขายช่วงสั้น จึงคงประเมินบ่ายนี้ SET อาจยังคงเผชิญความผันผวน และเสี่ยงที่จะเกิดการอ่อนแรงลงในช่วงสั้นมากกว่า โดยมีระดับแนวรองรับแรกที่บริเวณ 1245 และมีระดับแนวรองรับถัดไปมาที่บริเวณ 1230 ขณะที่ด้านแนวต้านยังคงอยู่ที่ 1265 ซึ่งยังน่าจะผ่านได้ลำบาก
EA ภาพระดับชั่วโมง ราคาได้แกว่งตัวเหนือกลุ่มค่าเฉลี่ยที่เรียงตัวในเชิงบวก ก่อนยกตัวข้ามผ่านแนวเส้นกด พร้อมด้วย vol ที่เพิ่มสูงขึ้น ด้านสัญญาณของ MACD ยกตัวขึ้นเหนือ Signal line ในแดนบวก สร้างรูปแบบคล้ายรอบก่อนหน้า เปิดโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 40.5 และ 43.5 ขณะที่ใช้การถดถอยตัวหลุด 36.5 เป็น stop loss